«Al-Qoida» terrorchilik tashkiloti rahbari Ayman az-Zavaxirining o‘rinbosari AQSh HHK samolyotlari tomonidan Suriyada o‘tkazilgan harbiy amaliyot natijasida yo‘q qilingan. Bu haqda ekstremistlarning axboriy faoliyatini monitoring qilish bilan shug‘ullanuvchi SITE sayti xabar berdi. Qayd etilishicha, tashkilotning Suriyadagi qanoti rahbari Ahmad Hasan abu al-Xayr al-Masri Idlib viloyati hududida o‘ldirilgan. AQSh va uning ittifoqchilari 2014 yilda Iroq va Suriya hududida jangarilarga qarshi havo amaliyotlari o‘tkazib kelmoqda.